Methodol.-krit. Bem. om moderne Forskningsretninger i Embryologien. 191 



enkelte Dyrs Udvikling ved sig selv uden Sammenligning ere 

 de moderne Udviklingsmekanikere i Slægt med His). Derimod 

 har just den sammenlignende Embryologi i disse 30 Aar blom- 

 stret som ingensinde før. — Hvorhen har endelig Forkastelsen 

 af den sammenlignende Methode ført sine nyeste Talsmænd? 

 Til saadanne almindelige Theorier som "Mosaiktheorien« og til 

 Læren om, at Kløvningsplanerne hos alle Dyr staa i bestemte 

 Forhold til Dyrelegemets Hovedplaner (Ro ux) eller til Theorien 

 om Kløvningscellernes Udvikling som Følge af deres gensidige 

 Regulationer og Relationer (Driesch)M, hvilke Anskuelser, 

 naar de skulle gøre Krav paa Almengyldighed , ere absolut 

 uholdbare og forkastelige. Dersom Roux og Driesch havde 

 lagt den tilstrækkelige Vægt og anvendt det tilstrækkelige Stu- 

 dium paa den sammenlignende Embryologi, vare de næppe 

 fremkomne med disse dødfødte Generalisationer. 



Det er disse Betragtninger, jeg har anset det for betime- 

 ligt at fremsætte. De skulle paa den ene Side danne et Kor- 

 rektiv til den utøjlede fylogenetiske Retning, som udmunder i 

 Fantasteri, og paa den anden Side nedlægge en Indsigelse imod 

 den experimentelle Retnings Overgreb og Anmasselser. Man 

 vil maaske fra den ene og fra den anden Side finde mit Stand- 

 punkt inkonsekvent. Det er det ikke; men den her øvede 

 Kritik udmunder til begge Sider i en Opfordring til at vise 

 større Resignation. 



^) At ogsaa O. Hertwig har været med til at opstille og forfægte Theorien 

 om de gensidige Relationer og Regulationer som almengyldig, ligger 

 snarest i den udprægede Skematiseringstendens, som danner Skygge- 

 siden af denne Forfatters store Begavelse. 



23 



